Ramutis Rimeikis

Ramutis Rimeikis (g. 1950 m. kovo 30 d.) – lietuvių aktorius ir režisierius, Lietuvos teatro sąjungos pirmininkas (nuo 2011 m.).

Biografija 
1957 – 1968 m. mokėsi Plungės rajono Kulių vid. mokykloje. 1968 – 1972 m. studijavo Lietuvos valstybinės konservatorijos Teatro meno fakultete aktoriaus specialybę.

1972 – 1992 m. buvo Valstybinio akademinio dramos teatro aktorius. 1992 – 1994 m. dirbo Kultūros ir švietimo ministerijos Menų departamento teatro sektoriaus vyriausiuoju specialistu. 1994 – 1997 m. – Kultūros ministerijos Menų departamento teatro sektoriaus vadovas, 1997 – 2001 m. – Menų skyriaus vyriausiasis specialistas.

Svarbesni vaidmenys teatre 
 1973 Laurynas. Justinas Marcinkevičius. Katedra. Rež. H. Vancevičius, LVADT
 1973 Gregersas. H. Ibsenas. Laukinė antis. Rež. H. Vancevičius, LVADT
 1973 Gregoras. K. Čapekas. Makropulo receptas. Rež. I. Bučienė, LVADT
 1975 Gediminas. J. Avyžius. Sodybų tuštėjimo metas. Rež. H. Vancevičius, LVADT
 1976 Dvynys. Dž. M. Beris. Piteris Penas. Rež. Irena Bučienė, LVADT
 1977 Sajapinas. A. Vampilovas. Ančių medžioklė. Rež. Irena Bučienė, LVADT
 1977 Henderis. V. Šekspyras. Vinzoro šmaikštuolis. Rež. H. Vancevičius, LVADT (už vaidmenį apdovanotas Pabaltijo teatrų festivalio diplomu)
 1978 Mokytojas. J. Drucė. Žemės ir saulės vardu. Rež. Stefa Nosevičiūtė, LVADT
 1978 Gavrila. J. Radičkovas. Viduržiemis. Rež. Rimas Tuminas, LVADT
 1978 Simas. P. Cvirka. Meisteris ir sūnūs. Rež. Kazimiera Kymantaitė, LVADT
 1979 Zaramba. B. Sruoga. Milžino paunksmė. Rež. Kazimiera Kymantaitė, LVADT
 1979 Malakauskas. B. Sruoga. Kazimieras Sapiega. Rež. Henrikas Vancevičius, LVADT
 1980 Feliksas. K. Saja. Ubagų sala. Rež. Irena Bučienė, LVADT
 1980 Sūnus. M. Karimas. Mėnulio užtemimo naktį. Rež. Henrikas Vancevičius, LVADT
 1981 Vergas. Just. Marcinkevičius. Prometėjas. Rež. Henrikas Vancevičius, LVADT
 1983 Edgaras. W. Shakespeare. Karalius Lyras. Rež. Aurelija Ragauskaitė, LVADT
 1986 Grigorijus. H. Galinas. Ir vėl tenai, kur marios šviesų. Rež. R. Tuminas, LVADT
 2001 Vaitiškis. M. Katiliškis. Paskendusi vasara. Rež. J. Dautartas, LNDT
 2003 Tėvas. J. Dautarto inscenizcija. Pelenė. Rež. J. Dautartas, LNDT
 2004 Dausprungas. Giesmė apie Mindaugą. Rež. V. Grigolis, LNDT

Režisūriniai darbai Nacionaliniame dramos teatre 
 J. Erlickas "Pakeleivingi"
 H. Šepardas "Proto melas"
 F. Veberis "Vėpla"
 S. Kromvelis "Valanda ir visas gyvenimas"
 O. Zahrodnikas "Solo laikrodžiui su gegute"

Režisūriniai darbai televizijoje 
 K. Būga "Dėdė atvažiavo";
 A. Palionis "Velnias ne boba";
 A. Adomaitis "Svetimos plunksnos".

Režisūriniai darbai radijuje 
 A. Gricius "Palanga"
 M. Katiliškis "Nedermė"

Filmografija 
 1976 – Seklio Kalio nuotykiai, rež. Arūnas Žebriūnas
 1980 – Dičiaus karjera, rež. Balys Bratkauskas
 1981 - Čelendžeris. Endhauzo paslaptis, rež. Balys Bratkauskas, LTV
 1981 – Sutkai, rež. Algimantas Galinis
 1982 – Kelionė į Tilžę, rež. Algimantas Galinis
 1988 - Kaimynas. Gyvenimas po klevu, rež. Kazimieras Musnickas
 1990 – Darvainis. Marius, rež. Marijonas Giedrys, Jonas Pakulis
 2002 – Prokurorai, teleserialas, rež. Raimundas Banionis, Alvydas Šlepikas
 2005 – Triguba nuodėmė (Triple Sin), rež. Simonas Tarvydas.

Lietuvos aktoriai
Lietuvos režisieriai
Lietuvos kultūros veikėjai